钦定古今图书集成/明伦汇编/氏族典/第361卷 > 《汪溪族谱》 > 金安节
## 钦定古今图书集成/明伦汇编/氏族典/第361卷 > 《汪溪族谱》 > 金安节

按《宋史金安节传》：“安节字彦亨，休宁人。宣和六年，擢
进士第。绍兴初，范宗尹引为删定官，入对，除司农丞，
迁殿中侍御史。秦桧兄梓知台州，安节劾其附丽梁
师成，梓遂罢，桧衔之。未几，丁母忧去，遂不出。桧死，起
知严州，除浙西提刑，入为大理卿，迁宗正少卿，再迁
给事中。孝宗嗣位，安节请谢事，以敷文阁学士致仕卒。